– Першы этап праекта стартаваў у Міжнародны дзень адмаўлення ад тытуню, які адзначаецца штогадова ў многіх краінах свету ў трэці чацвер лістапада. У бягучым годзе гэтай датай стаў дзень 17 лістапада. Саюз жанчын БДУ звярнуўся з заклікам да ўсіх студэнтаў, выкладчыкаў і супрацоўнікаў універсітэта далучыцца да міжнароднай акцыі. У рамках праекта плануецца ажыццявіць шэраг розных мерапрыемстваў. Наша мэта – прыцягнуць увагу кожнага чалавека да праблемы распаўсюджанасці курэння тытуню, павысіць узровень інфармаванасці грамадскасці аб тытунёвай залежнасці і яе незваротных наступствах, сфарміраваць сацыяльную непрымальнасць курэння.